οι αχαιοι σαωνα πολυχαρμου και σακλεας μεγαλοπολειτην τον ιεροφαντην των μεγαλων θεων δια σωφροσυνην και την αλλην αρετην. ψηφισμα αχαιων εστρατηγει των αχαιων κλαυδιος τειμανδρος α εδοξε τοις αχαιοις πομπηιος απελλας ειπεν επειδη σαων πολυχαρμου μεγαλοπολειτης ενανχος τετελευτηκεν ανηρ και δια γενος και δια την του βιου προαιρεσιν ου μονον επι της αυτο[υ] πατριδος εν τοις πρωτοις αλλα και παρα τοις ελλησιν επισημος γεγονως μεν απο των πρωτως την τελετην των μεγαλων θεων παρα τοις αρκασι συστησαμενων ιεροφαντων παις δε πολυχαρμου και σακλεας οι και σωφροσυνη και τη περι τους θεους θρησκεια και σεμνοτητι διαφεροντες ετι νυν εισιν ρωμη δε και καλλει σωματος επ ακρον εληλακως απο τε χρηματων και την πατριδα πολλα πολλακις ευ πεποηκως και τους ενδοξοτατους των ελληνων εν υποδοχαις και συνολως ταις κατα ψυχην αρεταις ουθενος των πολειτων δι α παντα δεδοχθαι τοις αχαιοις παραμυθησασθαι μεν τους γονης αυτου τετειμησθαι δε τον κατοιχομενον ηρωα τειμαις ταις αρισταις αναστησαι δε και εικονας αυτου χαλκεας εν τοις κοινοις της ελλαδος πανηγυριστηριοις ολυμπιασι και ισθμοι και νεμεα και εν τη πατριδι εχουσας επιγραφην σαωνα πολυχαρμου και σακλεας μεγαλοπολειτην οι αχαιοι τον ιεροφαντην των μεγαλων θεων δια σωφροσυνην και την αλλην αρετην ο[π]ως ο τε μετηλλαχως κατ αξιαν πεποημενος φαινηται οι τε αλλοι παντες ελληνες δια την των αχαιων περι τους καλους και αγαθους επιμελειαν προθυμως επι τον κατ αρετην βιον τρεπωνται. το αναλωμα ις τον ανδριαντα παρεσχεν η γυνη αυτου αριστοκλεια σαωνος.
Arkadia — Lykosoura — late 2nd/3rd c. AD
 late 2nd/3rd c. AD